《夜游宫 舟夕孤坐，榜人折临水小梅枝为供》
清代·朱祖谋

吹水疏香讯早。绀壶煖、回镫一笑。零乱苍鬟枕函小。

似罗浮，月笑黄，梦中到。

天黯吹笙道。细禽傍、空尊啼绕。起换伤春旧年稿。

断无人，理红簪，岁华老。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。